Kommunale tilsyn, ældreområdet 2013 
Sagsfremstilling 
98.       Kommunale tilsyn, ældreområdet 2013 - Åbent 
  
  
SAGENS INDHOLD 
I henhold til Servicelovens § 151 har Favrskov Kommune pligt til at sikre, at der årligt foretages et uanmeldt tilsyn på 
hver af Favrskov Kommunes otte plejecentre. Tilsynene i 2013 er gennemført af Bunk & Elkjær. 
  
Der er ført tilsyn med omsorgs- og plejemæssige forhold med fokus på hverdagslivet for beboerne, herunder 
hvordan hjælpen efter deres, og eventuelle pårørendes opfattelse, fungerer. Ud over disse brugerrelaterede forhold 
er der fokuseret på medarbejderrelaterede forhold og andre relevante forhold.  
  
Brugerrelaterede forhold omfatter stillingtagen til: 
· Handleplaner og tilrettelæggelse af den faglige indsats 
· Magtanvendelse 
· Klager 
· Brugerindflydelse 
· Medicin 
  
Medarbejderrelaterede forhold omfatter stillingtagen til: 
· Mulighed for faglig og personlig udvikling 
· Arbejdsmiljø 
  
”Andre relevante forhold” er de forhold der ikke på forhånd er udpeget som et område for tilsyn med hvad Tilsynet i 
øvrigt må bemærke under besøg på de enkelte plejecentre. 
  
Udover ovenstående fokusområder har Tilsynet i 2013, efter aftale mellem Bunk & Elkjær og Social og Sundhed, 
haft særligt fokus på måltidets betydning for beboernes trivsel samt medarbejdernes fokus på den enkelte borgers 
ernæringsmæssige tilstand. Desuden har der i lighed med 2012 været fokuseret på plejecentrenes 
medicinhåndtering som opfølgning på indsatsen omkring ”Intervention af Medicinhåndtering i Praksis” (IMP), der 
blev implementeret i 2011/2012. 
  
Bunk & Elkjær har udarbejdet tilsynsrapporter for det uanmeldte besøg på hvert af de otte plejecentre. I rapporterne 
 
Byråd 
27. maj 2014 
Sagsnr. 710-2014-
13300 
Dok.nr. 710-2014-
117522 
Sagsbehandler 
DPROTH 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
SEL § 151, Retssikkerhedsloven på det sociale 
område 
anvendes en terminologi, hvor påbud er udtryk for forhold som er uacceptable og skal bringes i orden, og anbefaler 
er udtryk for tilsynsvurdering i et forhold som skal overvejes, men ikke nødvendigvis følges. 
  
Alle rapporter er vedlagt som bilag. I bilaget ”Sammenfatning af konklusioner – kommunale tilsyn på plejecentrene 
2013” opsummeres i kort form indholdet i samtlige rapporter. 
  
Social og Sundhed har udarbejdet et notat, der sammenfatter konklusionerne på tilsynene. Tilsynsrapporter og 
notatet ”Sammenfatning af konklusioner – kommunale tilsyn på plejecentrene 2013” har været sendt i høring i 
Ældrerådet. 
  
VURDERING 
På baggrund af tilsynene er det Ulrik Bertelsen og Maren Bech vurdering, at plejecentrene er veldrevne med gode rammer og 
fagligt dygtigt personale, der arbejder på at skabe et miljø og en stemning, som beboere og personale er glade for 
og trygge ved.  
  
Tilsynet finder desuden, at den brugeroplevede kvalitet ses som værende høj, mens påbud og anbefalinger 
overvejende samler sig omkring områderne ”Handleplaner og tilrettelæggelsen af den faglige indsats” samt 
”Medicin”. 
  
Tilsynet finder imidlertid, at niveauet for dokumentationsarbejdet samlet set er højnet sammenholdt med tilsynene i 
både 2011 og 2012. På et plejecenter vurderer Tilsynet dog, at der ikke er sket en udvikling på området siden sidste 
år. 
Tilsynet konkluderer ligeledes, at der er arbejdet ihærdigt med forbedring af medicinhåndteringen. Det anføres 
således, at der trods forskellige registreringer, er gjort en stor indsats med at forbedre medicinhåndteringen i 
praksis. På et plejecenter vurderer Tilsynet dog, at man stadig bør have skærpet opmærksomhed på 
medicinhåndteringen. 
  
Tilsynet konkluderer i tilslutning til årets særlige fokusområde, at alle plejecentrene vægter måltidets betydning højt, 
og at den daglige indsats er tilrettelagt i en hverdagsagtig ånd med fokus på hjemlighed, ro og hygge. 
I et tilfælde påpeger Tilsynet dog, at der bør gøres en indsats ift. måltidet, således at antallet af forstyrrelser og uro 
det pågældende sted mindskes. 
  
På baggrund af tilsynene har Bunk & Elkjær udarbejdet en række anbefalinger.  Plejecentrenes ledelsesgrupper har 
fulgt op på disse anbefalinger, og resultaterne heraf (handleplanerne) fremgår i hovedtræk af notatet ”Opfølgende 
aktiviteter - kommunale tilsyn med plejeboliger 2013”. 
  
Af Ældrerådets høringssvar af marts 2014 fremgår det, at man finder det positivt, at der er ydet en stor indsats for at 
forbedre medicinhåndteringen. Man finder det også positivt, at beboere og personalet har et godt fællesskab, træffer
fælles beslutninger samt at borgerne udtrykker tillid til ledelsen og medarbejderne. Ældrerådet glæder sig over 
Tilsynets ros til personalet i forhold til indsatserne omkring måltidet, og det er rådets håb, at der fortsat kan ydes en 
fuldt forsvarlig pleje og omsorg. 
Ældrerådet forventer slutteligt, at der bliver taget hånd om en konkret udadreagerende borger, samt at der bliver 
handlet på de fejl og mangler, som er blevet påpeget i forbindelse med det kommunale tilsyn. 
  
Social og Sundhed anerkender Ældrerådets forventninger til opfølgning og vurderer, at indsatserne i de 
handleplaner de enkelte plejecentre har udarbejdet vil sikre, at der rettes op på de helt konkrete påviste 
udviklingsområder.  
  
Social og Sundheds finder det positivt, at der alle steder holdes fokus på måltidets betydning, og at indsatsen i 
forhold hertil synes at have haft god effekt for beboerne. 
  
Social og Sundhed vurderer generelt, at tilsynene gennemført af Bunk & Elkjær i 2013 viser at plejecentrene i 
Favrskov Kommune er velfungerende og fagligt veldrevne. Samtidig er det positivt, at beboerne udtrykker tilfredshed 
såvel med rammerne som med den hjælp, der ydes. 
  
INDDRAGELSE/KOMMUNIKATION 
Tilsynsrapporter og notatet ”Sammenfatning af konklusioner – kommunale tilsyn på plejecentrene 2013” har været 
sendt i høring i Ældrerådet. Ældrerådets høringssvar er vedlagt som bilag. 
  
Tilsynsrapporterne offentliggøres på [adresse] hjemmeside. 
  
ØKONOMISKE KONSEKVENSER 
Ingen 
  
INDSTILLING 
Social- og sundhedsdirektøren indstiller til Byrådet: 
  
1. At tilsynet tages til efterretning. 
2. At indsatsen beskrevet i notatet ”Opfølgende aktiviteter – kommunale tilsyn med plejeboliger 2013 godkendes. 
  
BESLUTNING 
  
Social- og Sundhedsudvalget, 6. maj 2014: 
Fraværende: Ingen 
  
Ad 1: Indstilles godkendt. 
Ad 2: Indstilles godkendt. 
  
Økonomiudvalget, 20. maj 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 27. maj 2014: 
Fraværende: Ingen 
Sammenfatning af konklusioner - kommunale 
tilsyn med plejeboliger 2013 
710-2014-37118 
Opfølgende aktiviteter - kommunale tilsyn med 
plejeboliger 2013 
710-2014-57851 
Voldumcentret 2013 
710-2014-37104 
[adresse] 
710-2014-37107 
Møllegården 2013 
710-2014-37108 
Hinneruplund 2013 
710-2014-37110 
[adresse] 
710-2014-37112 
Skaghøj 2013 
710-2014-37113 
Tinghøj 2013 
710-2014-37115 
Anlægget 2013 
710-2014-37116 
Ældrerådets høringssvar 2013 
710-2014-81488 
  
Godkendt. 
